
РАДОМИР

Д О К Л А Д Н А З А П И С К А
от Кирил Стоев – Кмет на Община Радомир
Относно : Актуализация на поименен списък на обектите за капиталови разходи за 2025 година
Уважаеми Господин Председател,
Уважаеми Госпожи/Господа общински съветници,
С писмо ФО-14/16.05.2025 г. Министерство на финансите извършва промяна в размера на бюджетните взаимоотношения на община Радомир с централния бюджет за 2025 г., като увеличава бюджетните взаимоотношения с ЦБ в т.ч. целева субсидия за капиталови разходи (§§ 31-13) с 5 759 лв. Промяната следва да се отрази по бюджета на общината по съответните функции, дейности, параграфи и подпараграфи, в съответствие с одобреното от общинския съвет разпределение на допълнителните средства от целева субсидия за капиталови разходи по обекти на строителство и основен ремонт, за придобиване на материални и нематериални дълготрайни активи и за проучвателни и проектни работи, включително за съфинансиране и за плащания по заеми за капиталови разходи. Във връзка с указанията на МФ предлагаме да се извърши актуализация на капиталовите разходи финансирани от целева субсидия за капиталови разходи за 2025 г. и капиталови разходи финансирани от приходи от продажби на нефинансови активи по § 40-00 за 2025 г., както следва:

1. Капиталови разходи финансирани от целева субсидия по §§ 31-13 за 2025 г.
Създава се нов обект „Изготвяне на технически проект за изграждане на паркинг в кв.116, парцел 17, гр.Радомир/кооперативен пазар/ на стойност 5 759 лв.

2. Капиталови разходи финансирани от приходи от продажби на нефинансови активи по § 40-00 за 2025 г.
Прави се промяна в наименованието и стойността на обект „Закупуване на контейнер за административни нужди за с.Кленовик,с.Касилаг,с.Кондофрей“ както следва:
Било:
· „Закупуване на контейнер за административни нужди за с.Кленовик,с.Касилаг,с.Кондофрей“ на стойност 28 000 лв.
Става: 
- „Закупуване на контейнер за административни нужди за с.Кленовик,с.Касилаг“ на стойност 18 000 лв.
· „Изготвяне на технически проект за изграждане на паркинг в кв.116, парцел 17, гр.Радомир/кооперативен пазар/ на стойност 10 000 лв.

Във връзка с горепосоченото предлагам Общински съвет – Радомир да вземе следното:

Р Е Ш Е Н И Е :
На основание чл.21,ал.1, т.6 от Закона за местното самоуправление и местната администрация, на основание чл.124 , ал.3 и ал.4 от Закона за публичните финанси и във връзка с чл.32, ал.3 и ал.4 от Наредбата за условията и реда за съставяне на бюджетната прогноза за местни дейности за следващите три години и за съставяне, приемане и отчитане на общинския бюджет на община Радомир Общински съвет Радомир реши:
1. Дава съгласие да бъде извършена промяна в поименния списък на капиталовите разходи за 2025 г., в частта за финансиране от целева субсидия за капиталови разходи по §§ 31-13 за 2025 г. и капиталови разходи финансирани от приходи от продажби на нефинансови активи по § 40-00 за 2025 г. , съгласно Приложение № 1/неразделна част от настоящото решение.
2. Възлага на кмета на Община Радомир да извърши утвърдените с настоящото решение промени по поименния списък за капиталови разходи за 2025 г.

